[{"text_idx": "#000000", "text": "Igasse linnaosasse korras teed, mitte golfiva\u0308ljakud"}, {"text_idx": "#000001", "text": "Ja\u0308a\u0308b arusaamatuks, kas tegu on praeguse linnavalitsuse ja\u0308rjekordse valimiskampaaniatrikiga vo\u0303i on to\u0303esti eesma\u0308rgiks vo\u0303etud rajada igasse linnaosasse (mitte ainult Lasnama\u0308ele) oma munitsipaalgolfiva\u0308ljak ja seda so\u0303iduteedele. Kui vaadata linnavalitsuse vo\u0303imetust teeaukude remontimisel, siis vo\u0303ib o\u0308elda, et ei ole vaja palju vaeva na\u0308ha selle eesma\u0308rgi saavutamiseks. Harjutusva\u0308ljakud on avatud juba u\u0308le terve linna. Harrastajatele ja\u0308tkub Tallinnas golfiauke piisavalt, igal ta\u0308navaristmikul vo\u0303id palli mo\u0303nda ta\u0308navaauku veeretada. Seda vaadates ja\u0308a\u0308vad mulle arusaamatuks linnavalitsuse prioriteedid. Samal ajal, kui ei suudeta korda teha kraatreid meenutavaid teeauke, on Tallinna linn vo\u0303tnud endale su\u0308dameasjaks rajada munitsipaalgolfiva\u0308ljak Lasnama\u0308el. Mina ei usu, et munitsipaalgolfiva\u0308ljaku rajamine on see, mida pealinna maksumaksjad pa\u0308riselt tahavad. Inimestega ra\u0308a\u0308kides tulevad esimesena ikka jutuks pealinna so\u0303idu- ja ko\u0303nniteed ning nende soov, et Tallinna linnaosades olevad teed oleksid korras."}, {"text_idx": "#000002", "text": "Minu soovitus on lo\u0303petada a\u0308ra ko\u0303ik asendustegevused, millega pu\u0308u\u0308takse ta\u0308helepanu to\u0303mmata Tallinna po\u0303hiprobleemidelt \u2013 u\u0308ks nendest on auklikud so\u0303idu- ja ko\u0303nniteed. Kui ma mo\u0303tlen tulevikule, siis vo\u0303iks Tallinn olla selline pealinn, kus autojuhid valivad ko\u0303ige lu\u0308hema tee to\u0308o\u0308le ja koju so\u0303iduks, mitte ko\u0303ige tervema tee, et autot mitte lo\u0303hkuda. Vastupidiselt valdkonda juhtivale abilinnapeale usun mina, et Tallinna teede korda tegemine on vo\u0303imalik \u2013 kui vaid tahet on."}, {"text_idx": "#000003", "text": "On to\u0303si, et teede parandamine hoiatavate teema\u0308rkide vo\u0303i kiviklibuga neid to\u0303esti korda ei tee. Selleks, et Tallinna so\u0303iduteed muuta liiklejaso\u0303bralikuks, tuleb aukude lappimise asemel hakata teede asfaltkatet vahetama kogu so\u0303idutee ulatuses ning see tegevus vajab lisaraha. Kui aga igal ja\u0308rgmisel aastal suunataks teede remondiks va\u0308hemalt 7 miljonit eurot ja teha teede investeeringute kava, millest eelarve koostamise ajal kinni peetaks, siis on tulemused peagi na\u0308ha."}, {"text_idx": "#000004", "text": "Linnavalitsus u\u0308tleks siinkohal, et raha ei ole. Pa\u0308ris nii see aga ei ole \u2013 Tallinnal on raha, aga iseku\u0308simus on, kuidas seda kasutatakse. Kui u\u0308leo\u0308o\u0308 suudetakse leida 55 miljonit tasuta so\u0303idu pakkumiseks, siis 3 miljonit lisavahendeid teederemondiks ei tohiks olla linnavalitsusele u\u0308lejo\u0303u ka\u0308iv u\u0308lesanne. Aga kui see to\u0303esti osutub niivo\u0303rd keeruliseks u\u0308lesandeks, siis u\u0308ks soovitus mul on. Likvideerige munitsipaalpolitsei ning suunake vabanevad vahendid teede korda tegemisse, aastas on see u\u0308mmarguselt 3 miljonit eurot."}, {"text_idx": "#000005", "text": "Tallinna II lisaeelarve ko\u0303ne linnavolikogusO\u0303nne Pillak: kummalised eksperimendid ei pane u\u0308histransporti eelistamaLinnavalitsusel tuleb Tallinna liikluses tekitatud segadusi selgitada kohe, mitte kuu pa\u0308rastIRL ja Reformierakond: mupo laialisaatmise idee tuleb praktilisest vajadusestLinnavalitsus pu\u0308u\u0308ab linnahalli teemat va\u0308ltidaPu\u0308hapa\u0308eval saab O\u0303ie pargist ta\u0308navaturg"}]